《池州和同官咏梅花 其八》
宋代·张道洽

何处出斜枝，茅檐自竹篱。首回春一盼，最与月相知。

严冷冰霜面，清癯山泽姿。几番将鹤去，倚树说相思。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。